16. I le vaega "koluma", suia le igoa muamua o le koluma i le "ulutala"; Wena nengane yakho eneminyaka emine nihlale niqophisana, futhi kubonakala sengathi njalo kugcina yona.
Lapho uyitshela ukuba yenze into engafuni ukuyenza, iyakuziba.
Lapho uyitshela ukuba ingayenzi into yona efuna ukuyenza, ivukwa yiconsi.
Ungayifundisa ingane yakho ukulalela. Kodwa ngaphambi kokuxoxa ngokuthi ungakwenza kanjani lokho, ake ucabange ngalokho okungaba imbangela yalokho kuziphatha kwayo.
Nokho, ngemva kwezinyanga eziningi iphathwa ngaleyo ndlela, kuyinto engokwemvelo ngayo ukwenza sengathi yona iyinkosi, futhi abazali bamane bayizisebenzi zayo ezifeza konke ekufunayo. Ngokuvamile, lapho isineminyaka emibili iqala ukubona izinto ngendlela eziyiyo: “Umbuso” wayo omncane usugumbuqelwe. Abazali abasalandeli iziqondiso zayo kodwa sebelindele ukuba yona ilandele ezabo. Lokhu kuba ushintsho olungalindelekile ezinganeni! Ngenxa yalokho, ezinye ziba neconsi. Ezinye zivivinya igunya labazali ngokwenqaba ukulalela.
Hola. Ingane yakho ngeke iyamukele indima yakho njengomholi ngaphandle kokuba ikubone uhola. Ngakho, kudingeka ulisebenzise igunya lakho kodwa ngendlela enokulinganisela. Kula mashumi eminyaka amuva, labo abazibiza ngezazi benze igama elithi “igunya” lazwakala linokhahlo. Esinye isazi size sichaze igunya labazali njengento “engalungile nengamukeleki.” Kodwa ukungalisebenzisi igunya noma ukuyekelela, kungashiya izingane zizizwa zididekile, zitotoswa futhi kuyizona ezinegunya. Lokho akuzilungiseleli ukuba zibe abantu abadala abazimele.—Isimiso seBhayibheli: IzAga 29:15.
Nikeza isiqondiso esicacile. Abanye abazali bamane bayicele ingane ukuba ilalele. (“Ungakwazi ukuhlanza ikamelo lakho?”) Mhlawumbe banomuzwa wokuthi lokhu kuyindlela yokukhuluma ebonisa inhlonipho. Kodwa, leyo ndlela ingase yenze kube umzali ongaphansi kwegunya, ishiye ingane kuyiyona enenkululeko yokunquma ukuthi ikwenze yini noma ingakwenzi lokho okucelwayo. Esikhundleni sokulahla igunya lakho, nikeza isiqondiso futhi usisho ngokucacile.—Isimiso seBhayibheli: 1 Korinte 14:9.
“Umntwana oyekwayo uyobangela unina amahloni.”—IzAga 29:15.
“Ngaphandle kokuba nikhulume inkulumo eqondakala kalula, kuyokwaziwa kanjani lokho okukhulunywayo?”—1 Korinte 14:9.
Ukuze uthole okwengeziwe ngendlela izimiso zeBhayibheli ezingasiza ngayo abazali, ngena engosini yethu ethi jw.org/zu. Bheka ngaphansi kwesithi IZIMFUNDISO ZEBHAYIBHELI > ABASHADILE NABAZALI. Lapho uyothola izihloko ezinjengezithi:
“Indlela Yokuthi Cha”
Cabangela izici ezintathu ongasiza kuzo izingane zakho ukuze zingabi nobugovu.
Bazali, sebenzisani lezi zindaba ukuze nifundise abantwana benu izifundo zeBhayibheli ezibalulekile.
Indlela Yokubekela Ingane Yakho Esithombile Imithetho